Rettens dom (Syvende Afdeling) af 13. maj 2020 –

Talanton mod Kommissionen

(Sag T-195/18)

»Voldgiftsbestemmelse – det syvende rammeprogram for forskning, teknologisk udvikling og demonstration (2007-2013) – performance kontrakt – ikke-støtteberettigede omkostninger – delvis tilbagebetaling af udbetalte beløb – misbrug af rettigheder i henhold til kontrakten – princippet om god tro – berettiget forventning – bevisbyrde – modkrav«

1. Retslig procedure – indbringelse af sag for Retten på grundlag af en voldgiftsklausul – Rettens kompetence til at påkende et modkrav – grundlag (Art. 256, stk. 1, TEUF og art. 272 TEUF) (jf. præmis 41 og 42)

2. Retslig procedure – indbringelse af sag for Retten på grundlag af en voldgiftsklausul – fastlæggelse af den lovgivning, der finder anvendelse på den pågældende kontrakt (Art. 272 TEUF og art. 340, stk. 1, TEUF) (jf. præmis 52-54)

3. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – procedure indledt af Kommissionen med henblik på inddrivelse af tidligere udbetalte forskud – inddrivelse af Unionens fordringer over for tredjemand – ingen præcisering i loven – ingen kontraktlig præcisering – overholdelse af en rimelig frist – bedømmelseskriterier (Art. 272 TEUF; Rådets forordning nr. 1605/2002; Kommissionens forordning nr. 2342/2002) (jf. præmis 66-69, 72, 73, 76 og 80)

4. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – begrundelse for afholdte udgifter – procedure indledt af Kommissionen med henblik på inddrivelse af tidligere udbetalte forskud – fordeling af bevisbyrden (Art. 272 TEUF; Europa-Parlamentets og Rådets direktiv 1982/2006) (jf. præmis 121-125)

5. Den Europæiske Unions budget – finansiel støtte fra Unionen – modtageren forpligtet til at overholde betingelserne for tildeling af tilskud – finansiering, der alene vedrører udgifter, som faktisk er afholdt – begrundelse for, at de angivne omkostninger er reelle – foreligger ikke – ikke-støtteberettigede omkostninger (Art. 317 TEUF) (jf. præmis 137, 162, 193 og 197)

6. Retslig procedure – stævning – formkrav – kort fremstilling af søgsmålsgrundene – anbringende ikke underbygget af præcise argumenter – afvisning [Statutten for Domstolen, art. 21, stk. 1, og art. 53, stk. 1; Rettens procesreglement, art. 76, litra d)] (jf. præmis 199)

7. Retslig procedure – bevisoptagelse – sagkyndig erklæring – rettens skønsbeføjelser [Rettens procesreglement, art. 88 og art. 91, litra e)] (jf. præmis 234)

Angående

Dels et søgsmål i henhold til artikel 272 TEUF med påstand om, at det fastslås, at de udgifter, som sagsøgeren har opgivet i forbindelse med tilskudsaftale nr. 215952 om gennemførelse af projektet »A sophisticated multi-parametric system for the continuous-effective assessment and monitoring of motor status in parkinson’s disease and other neurodegenerative diseases«, der er indgået som led i det syvende rammeprogram for forskning, teknologisk udvikling og demonstration (2007-2013), var støtteberettigede, og at Kommissionen ved at anmode om tilbagebetaling af henholdsvis 481835,56 EUR og 29694,10 EUR i henhold til tilskudsaftalen tilsidesatte sine kontraktlige forpligtelser, dels et modkrav om, at sagsøgeren tilpligtes at tilbagebetale 481835,56 EUR med tillæg af renter.

Konklusion

1) Europa-Parlamentet frifindes.

2) Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon tilbagebetaler Europa-Kommissionen 481835,56 EUR for ikke-støtteberettigede omkostninger med tillæg af morarenter på 3,5% regnet fra den 26. februar 2018.

3) Talanton Anonymi Emporiki – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon betaler Kommissionen 29694,10 EUR i fast godtgørelse med tillæg af morarenter på 3,5% regnet fra den 26. februar 2018.